Іншая група здымкаў -- гэта свет штучных дзіцячых цацак. Пластыкавыя конікі, плюшавыя мішкі, каўчукавыя лялькі, свінкі злучаюцца аўтарам у дзіўныя таямнічыя канфігурацыі, часам нават у піраміды -- адзін з самых улюбёных матываў сучаснага мастацтва. На некаторых фатаграфіях гэтыя цацкі робяцца асноўным элементам усёй кампазіцыі, падкрэсліваючы пры гэтым свой індывідуальны характар. Адпаведна асветленыя ў параўнанні з іншымі прадметамі яны індывідуалізуюцца і пазбягаюць неабдумнай уніфікацыі. У іншых сітуацыях мы, напэўна, не заўважылі б іх увогуле.